
Ministru kabineta rīkojums Nr. 115
Rīgā 2022. gada 22. februārī (prot. Nr. 9 9. §)
Par apropriācijas palielināšanu
· 1. Atbilstoši Publiskas personas mantas atsavināšanas likuma 42. panta 2.4 daļai un likuma "Par valsts budžetu 2022. gadam" 41. pantam atbalstīt apropriācijas palielināšanu Izglītības un zinātnes ministrijai resursiem no dotācijas no vispārējiem ieņēmumiem augstskolas – atvasinātas publiskas personas – izdevumiem budžeta apakšprogrammā 03.01.00 "Augstskolas" 373 070 euro apmērā, lai nodrošinātu finansējumu Liepājas Universitātes projekta "LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību" īstenošanas aizdevuma atmaksai un nekustamā īpašuma Lielajā ielā 14, Liepājā, un ar to saistītās infrastruktūras attīstībai.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.

